Πανιώνιος (καλαθοσφαίριση ανδρών)

Το ανδρικό τμήμα καλαθοσφαίρισης του Γ.Σ. Πανιωνίου Σμύρνης ιδρύθηκε το 1919 στη Σμύρνη και είναι από τα πρώτα στην Ελλάδα. Η ομάδα μπάσκετ της Νέας Σμύρνης είναι ιδιαίτερα αγαπητή στους φιλάθλους του Πανιωνίου. Χρώματα της ομάδας είναι το μπλε και το κόκκινο. Χρησιμοποιεί ως αγωνιστική έδρα το Κλειστό Γυμναστήριο Γλυφάδας «Μάκης Λιούγκας» το οποίο έχει χωρητικότητα 3.232 θέσεων.

Το ανδρικό τμήμα καλαθοσφαίρισης του Γ.Σ. Πανιωνίου Σμύρνης αγωνίζεται στο πρώτο τη τάξει πρωτάθλημα της Α1 Εθνικής Κατηγορίας (Greek Basketball League), με την επωνυμία «Πανιώνιος Γυμναστικός Σύλλογος Σμύρνης 1890 Καλαθοσφαιρική Ανώνυμη Εταιρεία» και με τον διακριτικό τίτλο «Πανιώνιος Γ.Σ.Σ. 1890 Κ.Α.Ε.».

 Ιστορία 
 Σμύρνη: 1919–1922
Το 1918-1919, όταν ακόμα ο Πανιώνιος βρισκόταν στη Σμύρνη, πρωτοστατεί στη διάδοση του μπάσκετ. Το Μάρτιο του 1919 ο πρόεδρος Δημητρός Δάλλας ιδρύει τμήμα μπάσκετ, στο οποίο ως τα τέλη του έτους μετείχαν ενεργά 78 αθλητές. Σε ένα πρώτο τουρνουά που διοργάνωσε ο σύλλογος το 1920 στην προκυμαία της Σμύρνης με τη συμμετοχή άλλων δύο ομάδων από τη Σμύρνη και δύο ομάδων του Ελληνικού Στρατού ο Πανιώνιος αναδείχθηκε νικητής, με καλύτερο παίκτη τον πολυσύνθετο αθλητή Δημητρό Καραμπάτη. Το τουρνουά αυτό θεωρείται η πρώτη επίσημη διοργάνωση μπάσκετ στον ελληνικό χώρο και συνεχίστηκε και στην Ελλάδα μέχρι το 1924.

Την περίοδο της Σμύρνης ομάδες μπάσκετ είχαν επίσης η ΧΑΝ Σμύρνης, το Αμερικανικό Κολλέγιο Μακλάχλαν και ο Απόλλων.

 Καλλιμάρμαρο: 1924–1940
Στην Αθήνα το 1924 ο σύλλογος αναδημιουργεί το τμήμα μπάσκετ. Το 1925, με πρωτοβουλία του Δ. Δάλλα, διοργανώνει εφηβικό τουρνουά μεταξύ σχολείων και σωματείων, με τη συμμετοχή 35 ομάδων, το οποίο καθιερώνεται και συνεχίζεται ως το 1950. Μάλιστα, στη διοργάνωση συμμετείχαν και ομάδες κοριτσιών κάτι πρωτοποριακό για την εποχή. Οι αγώνες γίνονται στο Καλλιμάρμαρο Στάδιο, που αποτελεί την έδρα του συλλόγου από το 1922 ως το 1940. Ουσιαστικά ο Πανιώνιος είναι εκείνος που καθιέρωσε το Καλλιμάρμαρο ως γήπεδο καλαθοσφαίρισης, ένα χώρο ο οποίος μεταπολεμικά αποτέλεσε την καρδιά του ελληνικού μπάσκετ.

Το 1927-28 ο Πανιώνιος συμμετέχει στο πρώτο ανεπίσημο πανελλήνιο πρωτάθλημα, το οποίο διοργάνωσαν επτά σύλλογοι της Αθήνας και της Θεσσαλονίκης, με νικητή τον Ηρακλή καθώς και στα επόμενα δύο (1928-29, 1929-30), τερματίζοντας στην 7η, 6η και 4η θέση αντίστοιχα. Το 1929 ο ΣΕΓΑΣ θέτει το άθλημα υπό την αιγίδα του και δημιουργεί "Τεχνική Επιτροπή Αθλοπαιδιών" (Τ.Ε.Α.), στην οποία μετέχει και ο γεν. γραμματέας του Πανιωνίου, ο Νίκος Λωρέντης. Στο Α΄ περιφερειακό πρωτάθλημα Αθηνών (1929), μετέχουν οκτώ ομάδες και ο σύλλογος τερματίζει τέταρτος.

Το 1930, στο Α΄ επίσημο πανελλήνιο πρωτάθλημα, που διοργανώνει η Τ.Ε.Α. του ΣΕΓΑΣ στη Θεσσαλονίκη, τερματίζει στην 4η θέση με παίκτες τους: Κοκκίνη, Δημητριάδη, Καμιζούλη, Βιδωρή, Κτενά, Βάσση, Χριστοδούλου. Συμμετοχή της ομάδας μπάσκετ στο πρωτάθλημα αναφέρεται όλα τα έτη από το 1932 ως το 1939. Μάλιστα, στο πρωτάθλημα Αθηνών-Πειραιώς του 1936-37 πέτυχε ανεπανάληπτη νίκη επί του Πανεπιστημίου Αθηνών με 41-0! Τις σεζόν 1934-35 και 1938-39 προκρίθηκε στην τελική φάση του πανελληνίου πρωταθλήματος, τερματίζοντας στην 3η και 5η θέση αντίστοιχα.

Ως σπουδαιότερος καλαθοσφαιριστής της ομάδας κατά την προπολεμική περίοδο σημειώνεται ο Σπύρος Καμιζούλης. Στον πρώτο αγώνα της Εθνική Ελλάδος στις 25-6-1936 με την Τουρκία στην Κωνσταντινούπολη συμμετείχε και ο παίκτης του Πανιωνίου Βασίλης Βάσσης. Στο δεύτερο αγώνα της Εθνικής στις 20-4-1940 με την Αίγυπτο στο Κάιρο μετείχαν τρεις παίκτες του συλλόγου, οι: Λευτέρης Χατζηδάκης, Δημήτρης Δημητριάδης και Μάριος Δημάδης. Άλλοι παίκτες της προπολεμικής ομάδας ήσαν οι: Γιώργος Ρουσόπουλος,  Κ. Βαλσαμάκης, Ιωάννης Σκορδίλης, Κ. Λάμπρου, Στεφανίδης, Παπαδόπουλος. Προπονητής ήταν ο Νικ. Καραβιάς. Παράλληλα, υπήρχαν ομάδες νέων και παίδων.

 Μεταπολεμική περίοδος 
Τα πρώτα μεταπολεμικά χρόνια το τμήμα μπάσκετ είχε αξιοπρόσεκτη παρουσία αλλά χωρίς ιδιαίτερες διακρίσεις. Τη φανέλα του συλλόγου φόρεσαν ορισμένοι σπουδαίοι καλαθοσφαιριστές, όπως: Φαίδων Ματθαίου, Πέππας, Φιλιππάκης, Λάνθιμος, Λούλας, Καράλης, Μπαβέας, Μοσχούδης, Πεντζαρόπουλος, Μαστρογιάννης, Σκορδίλης, Λάμπρου, Στεφανάκης, Παπακυριακού, Ψηνάκης, Φρατζής, Παπαϊωάννου, Αποστολίδης, αδερφοί Πιπερίδη, Πανάς, Τσαμπαρλής, Τζανανδρέας, Κουτσούκος, Παναγιωτόπουλος κ.ά.

Την σεζόν 1947-48 βρέθηκε μαζί με τον συμπολίτη Μίλωνα στην Α' Κατηγορία Αθηνών.Εφημερίδα ΕΜΠΡΟΣ (02/03/1948), σελ 2, ενώ την σεζόν 1954-55 αγωνίστηκε στην Α' Κατηγορία Κέντρου, όπου πάλεψε για την παραμονή.Εφμερίδα ΕΜΠΡΟΣ (19/02/1955), σελ 13 Πάντως, ως τα τέλη της δεκαετίας του 1960 ο σύλλογος αγωνίζεται στο τοπικό πρωτάθλημα Αθηνών. Δεν αξιώθηκε να παίξει στο πανελλήνιο πρωτάθλημα ούτε συμπεριλήφθηκε στην Α΄ Εθνική που δημιουργήθηκε το 1963. Το 1967 ανεβαίνει για πρώτη φορά στην Α΄ Εθνική, στην οποία αγωνίζεται για τέσσερις περιόδους, χωρίς ιδιαίτερη διάκριση ως το 1971 που υποβιβάζεται.

Από τα μέσα της δεκαετίας του 1970, με πρωτοβουλία του Ανδρέα Βαρίκα, δημιουργήθηκαν τμήματα υποδομής και αναδείχθηκε μια νέα φουρνιά καλαθοσφαιριστών που ανέβασαν τον Πανιώνιο στην Α΄ Εθνική, όπου και πρωταγωνίστησε.

Το 1973 πήρε το πρωτάθλημα της Α΄ κατηγορίας Αθηνών και ανέβηκε στη Β΄ Εθνική και το 1974 στην Α΄ Εθνική.
Το 1975  κέρδισε για πρώτη φορά την έξοδο στο Κύπελλο Κόρατς.
Το 1977 τερμάτισε 3ος και έφτασε στον τελικό του Κυπέλλου Ελλάδος. Αφού απέκλεισε τους: Νήαρ Ηστ (87-75), Τρίτωνα (94-81), Σπόρτιγκ (74-73), ΠΑΟΚ (82-73) έχασε το Κύπελλο από τον Ολυμπιακό (88-103).
Το 1978 τερμάτισε 4ος κι έφτασε ως τον ημιτελικό του Κυπέλλου, όπου αποκλείστηκε δύσκολα από τον Ολυμπιακό Π. με 72-79. Τον κορμό της ομάδας αυτής αποτελούσαν οι: Μίλτος Λαζαρίδης, Μάκης Δενδρινός, Σταμάτης Φωτεινός, Κώστας Μίσσας, Στράτος Παπαδάκης, Τσικίμης.

Ακολούθησε μια μικρή περίοδος κάμψης και υποβιβασμού στη Β΄ Εθνική το 1980, χωρίς να το αξίζει, αφού είχε μια σειρά ατυχιών σε ένα περίεργο πρωτάθλημα που διεξήχθη τότε σε δύο φάσεις. Είναι χαρακτηριστικό ότι το ίδιο έτος έφτασε στα ημιτελικά του Κυπέλλου. Όμως, αμέσως ανέκαμψε, πήρε το πρωτάθλημα της Β΄ Εθνικής κι από το 1981 συμμετείχε ανελλιπώς στο πρωτάθλημα της Α1 Εθνικής κατηγορίας, έως τον υποβιβασμό του 2015. Από το 1984 και επί μία δεκαετία ήταν μόνιμα στην πρώτη τετράδα. Την περίοδο αυτή την ομάδα αποτελούσαν οι Φάνης Χριστοδούλου, Χρήστος Χριστοδούλου, Νίκος Λινάρδος, Γιώργος Γάσπαρης, Δημήτρης Φωσσές, Τζ. Ράπις, Β. Καραϊσκος, Θοδωρής Καραμανώλης, Τάκης Κορωναίος, Γιώργος Μποσγανάς, Νίκος Σερέτης, Μέντζος, Χρ. Μαγγίνας, Μαρκ Λαντσμπέργκερ κι αργότερα Μπόμπαν Γιάνκοβιτς, Π.Τζ. Μπράουν κ.ά. 
Σημαντικότερη επιτυχία η παρουσία στον τελικό των playoffs το 1987, όπου έχασε από τον ακαταμάχητο Άρη.
Συμμετείχε σταθερά στο Κύπελλο Κόρατς με σταθερή παρουσία στη φάση των ομίλων. Σπουδαιότερη επιτυχία η είσοδος στα προημιτελικά το 1989 και το 1993.
Το 1991 κατέκτησε το Κύπελλο Ελλάδος. Αφού απέκλεισε τους: Ιωνικό Ν. (86-83), Φίλιππο Θ. (109-92), ΑΕΚ (85-82), στον τελικό νίκησε τον ΠΑΟΚ (73-70). Η σύνθεση του τελικού: Γάσπαρης 20, Φ. Χριστοδούλου 19, Χάτσον 18, Μπρούγος 12, Γ. Μποσγανάς 4, Χρ. Χριστοδούλου, Χουγκάζ, Μπάλις. Προπονητής ο Σέρβος Βλάντο Τζούροβιτς. Στα ημιτελικά του Κυπέλλου έφτασε άλλες τρεις φορές (1986, 1988, 1994).
Το 1995 έφτασε ξανά στον τελικό του Κυπέλλου. Αφού απέκλεισε τους: Αμπελοκήπους (86-72), Ηρακλή Θ. (75-65), Ηλυσιακό (77-50), στον τελικό που έγινε στη Λαμία ηττήθηκε από τον ΠΑΟΚ με 53-72.

Μια νεότερη γενιά με επικεφαλής τους Καράγκουτη, Καλαϊτζή -παγκόσμιους πρωταθλητές με την Εθνική Νέων- και με τη βοήθεια του Π. Γιαννάκη -προς το τέλος της καριέρας του- ανανέωσε το σύλλογο κι έφερε νέες διακρίσεις τη δεκαετία του 1990. Πρώτη και βασικότερη ήταν η κατάκτηση του Κυπέλλου Ελλάδας το 1991 κόντρα στον ΠΑΟΚ. Για τον σύλλογο, παραμένει μέχρι και σήμερα η μοναδική κατάκτηση του συγκεκριμένου τροπαίου. Δεν ήταν όμως αυτή η μοναδική εμφάνιση του Πανιωνίου σε τελικό Κυπέλλου εκείνα τα χρόνια. Το 1995 συμμετείχε ξανά στον τελικό του θεσμού, και πάλι κόντρα στον ΠΑΟΚ, χωρίς όμως να καταφέρει να τον κερδίσει αυτή την φορά. Έφτασε, επίσης, δύο φορές έως τα ημιτελικά του Κυπέλλου Κόρατς (1994, 1999) και συμμετείχε και στη Σουπρολίγκα.

 Μετατροπή σε Τ.Α.Κ. και Κ.Α.Ε. 
150px|μικρογραφία|Παλαιότερο λογότυπο της ΚΑΕ Πανιώνιος.
Το 1999 το ανδρικό τμήμα μπάσκετ μετατράπηκε σε επαγγελματικό «Τμήμα Αμειβόμενων Καλαθοσφαιριστών» (Τ.Α.Κ.) και στη συνέχεια σε «Καλαθοσφαιρική Ανώνυμη Εταιρεία» (Κ.Α.Ε.). Το 2003 πήρε τη σημερινή εταιρική μορφή «Πανιώνιος Κ.Α.Ε.». Δημιουργήθηκαν καθαρά επαγγελματικές βάσεις και την επόμενη δεκαετία κατάφερε να έχει πρωταγωνιστικό ρόλο στο πρωτάθλημα, τερματίζοντας, συνήθως, στην πρώτη οκτάδα της κατηγορίας κι ακόμη και στην πρώτη τετράδα. Με την ανάληψη της προεδρίας και της πλειονότητας των μετοχών της ΚΑΕ από τον Ηλία Λιανό, τέθηκαν υψηλότεροι στόχοι. Η ομάδα μετέφερε την έδρα της από το παλιό, και ακατάλληλο πλέον για το υψηλότερο επίπεδο, κλειστό γυμναστήριο της οδού Αρτάκης, στο κλειστό των ολυμπιακών εγκαταστάσεων του Ελληνικού, αν και την κίνηση αυτή δεν την αγκάλιασαν οι φίλαθλοι της ομάδας, με αποτέλεσμα συχνά να αγωνίζεται μπροστά σε λιγοστούς φιλάθλους. Πάντως, κατάφερε να δημιουργήσει μια αρκετά ποιοτική και ανταγωνιστική ομάδα. 

Έφτασε δυο φορές στα ημιτελικά των πλέι-οφς στο πρωτάθλημα της Α1 και τερμάτισε δύο φορές στην τρίτη θέση (2005, 2008) και μια φορά τέταρτος (2007). Παράλληλα, στο Κύπελλο Ελλάδος έφτασε στα ημιτελικά το 2009, ενώ σχεδόν κάθε χρόνο ήταν στα προημιτελικά. Αποκορύφωμα της περιόδου αυτής ήταν η πρόκριση του συλλόγου στην Ευρωλίγκα τη σεζόν 2007-08 με την κατάκτηση της τρίτης θέσης, έπειτα από μία συναρπαστική αναμέτρηση στους μικρούς τελικούς του πρωταθλήματος με το Μαρούσι. Την κανονική περίοδο η ομάδα τερμάτισε στην τέταρτη θέση. Στον τελικό για την τρίτη θέση επικράτησε του Γ.Σ. Αμαρουσίου με 3-2 νίκες, παρότι βρέθηκε με την πλάτη στον τοίχο, αφού ξεκίνησε τη σειρά με 0-2 ήττες. Προπονητής ήταν ο Βόσνιος Νέναντ Μάρκοβιτς. Το καλοκαίρι του 2008 ο Αλεξάντερ Τριφούνοβιτς αντικατέστησε τον Μάρκοβιτς στον πάγκο της ομάδας. Το ρόστερ που αγωνίστηκε στην Ευρωλίγκα της σεζόν 2008-09 αποτελούσαν, μεταξύ άλλων, οι: Βασίλης Ξανθόπουλος, Γιάννης Καλαμπόκης, Ιβάν Ζορόσκι (Σερβία), Γιάννης Γεωργαλής, Λέβον Κένταλ (Καναδάς), Γιάννης Γιαννούλης και Λόνι Μπάξτερ (ΗΠΑ). 

Από τη σεζόν 2009-10 επέστρεψε στο κλειστό της οδού Αρτάκης, μιας και δεν προκρίθηκε σε ευρωπαϊκή διοργάνωση εκείνη την χρονιά. Στη διοίκηση παραμένει πάντα ο Ηλίας Λιανός, ενώ το 2010 προπονητής ήταν ο Γιώργος Μπαρτζώκας που προσπάθησε να δημιουργήσει μια νεανική ομάδα, τη βάση της οποίας θα αποτελούσαν Έλληνες παίκτες. Ακολούθησαν έτσι δύο σεζόν στις οποίες ο Πανιώνιος διέθετε μια αρκετά σκληροτράχηλη και ανταγωνιστική ομάδα. Παρά την 9η θέση της σεζόν 2010-11, η ομάδα μπόρεσε να τερματίσει τρίτη στο τέλος της σεζόν 2011-12 και να επανέλθει στις ευρωπαϊκές διοργανώσεις. Τον Μπαρτζώκα διαδέχθηκε ο Γιάννης Σφαιρόπουλος στον πάγκο της ομάδας το καλοκαίρι του 2012, ο οποίος συνέχισε να εμπιστεύεται νεαρούς Έλληνες παίχτες (π.χ. Νίκος Παπάς) και να κάνει επιτυχίες, τερματίζοντας τρίτος τη σεζόν 2012-13 και τέταρτος τη χρονιά 2013-14. Αξίζει να σημειωθεί ότι εκείνες τις δύο χρονιές παίχτες του Πανιωνίου αναδείχθηκαν κορυφαίοι σκόρερ του πρωταθλήματος της Α1. Την πρώτη χρονιά βγήκε ο Νίκος Παπάς και τη δεύτερη ο Έρικ ΜακΚόλουμ. 

Από το 2014 και μετά ο Πανιώνιος άρχισε να αντιμετωπίζει αρκετά προβλήματα οικονομικής και διοικητικής φύσεως, με αποτέλεσμα να βρεθεί στη Β' Εθνική (τρίτη τη τάξει εθνική κατηγορία) το καλοκαίρι του 2015. Ακολούθησε μία ιδιαίτερα δύσκολη περίοδος για την ομάδα, όπου μπόρεσε μεν να επανέλθει στην Α1 κατηγορία (2017) αλλά όχι να σταθεροποιηθεί διοικητικά κι ούτε να λύσει τα σοβαρά οικονομικά της ζητήματα. Η καταστάση εκτραχύνθηκε περαιτέρω όταν γκρεμίστηκε το κλειστό γυμναστήριο της οδού Αρτάκης στη Νέα Σμύρνη, το οποίο αποτελούσε την παραδοσιακή έδρα του Πανιωνίου. Μέχρι και σήμερα (2026), το νέο κλειστό γήπεδο μπάσκετ που είχε προαναγγελθεί ότι θα χτιζόταν στην περιοχή και θα είχε ολοκληρωθεί το 2022, παραμένει απραγματοποίητο. Σε αυτό το κλίμα γενικής απογοήτευσης και φαινομενικής εγκατάλειψης, ο Πανιώνιος υποβιβάστηκε ξανά το 2020 και, λόγω χρεών, κατέληξε και πάλι στη Β' Εθνική κατηγορία.

Η ανάληψη της διοικητικής ηγεσίας από τους Θεόδωρο Μικρόπουλο και Παναγιώτη Ηλιάδη το καλοκαίρι του 2022 άλλαξε την κατάσταση. Από την περίοδο 2022-23, όταν η ομάδα βρισκόταν ακόμη στη Β' Εθνική, άρχισε να ανεβαίνει κατηγορίες, με αποτέλεσμα την σεζόν 2023-24, μέσω της διαδικασίας του Final-4, να κερδίσει την επάνοδό της στην Greek Basketball League (Α1) και να καταλάβει την 7η θέση στο φινάλε της σεζόν 2024-25. 

Στις 19 Ιουνίου του 2025, ανακοινώθηκε ότι ο Πανιώνιος θα επιστρέψει στις ευρωπαϊκές διοργανώσεις, για πρώτη φορά μετά από 11 χρόνια και συγκεκριμένα στο Eurocup.

 Οι μικρές ομάδες 
Η δύναμη και η διαρκής ανανέωση το σωματείου οφείλεται στα πολύ καλά τμήματα υποδομής που έχει. Είναι χαρακτηριστικό ότι ο Πανιώνιος έχει κατακτήσει πέντε πανελλήνια πρωταθλήματα Εφήβων (1984, 1987, 1993, 2004, 2014) και πέντε Παίδων (1990, 1992, 1993, 2002, 2012). Άλλη μια χρονιά Παίδες και Έφηβοι έφτασαν στον τελικό (1981). Επίσης, το 1999 η ομάδα Εφήβων και το 2009 η ομάδα Παίδων τερμάτισαν στην τρίτη θέση στα αντίστοιχα πανελλήνια πρωταθλήματα.

Το καλοκαίρι του 2025, ανακοινώθηκε η ίδρυση της Μπασκετικής Σχολής Πανιωνίου, που αποτελεί μια ισότιμη συνεργασία του Γ.Σ.Σ. με την Κ.Α.Ε με στόχο την ανάπτυξη των ακαδημιών. Διευθυντής της Σχολής ανέλαβε ο πρώην παίκτης και προπονητής της ομάδας, Κρις Χουγκάζ κι αρχιπροπονητής ο Νίκος Καραγιάννης.

Δύο Έφηβοι Ολυμπιονίκες

Το 2010 στην Α΄ Ολυμπιάδα Νέων στη Σιγκαπούρη δυο 17χρονοι έφηβοι του Πανιωνίου, ο Λάμπρος Βλάχος και ο Σπύρος Παναγιωταράς (γεννημένοι το 1993) αποτελούσαν τα δύο από τα τέσσερα μέλη της Εθνικής Ομάδας Μπάσκετ 3Χ3 που κατέκτησε το χάλκινο μετάλλιο.

 Διακρίσεις ανά σεζόν
 1967: Άνοδος για πρώτη φορά στην Α΄ Εθνική (παρέμεινε ως το 1971).
 1973: Πρωταθλητής Α΄ Αθηνών και άνοδος στην Β΄ Εθνική.
 1974: Πρωταθλητής Β΄ Εθνικής (Νότιος Όμιλος) και άνοδος στην Α΄ Εθνική.
 1977: 3η θέση Α΄ Εθνικής - Φιναλίστ Κυπέλλου Ελλάδος.
 1978: 4η θέση Α΄ Εθνικής - Ημιτελικός Κυπέλλου.
 1980: Ημιτελικός Κυπέλλου.
 1981: Πρωταθλητής Β΄ Εθνικής. Φιναλίστ Πανελληνίων Πρωταθλημάτων Εφήβων και Παίδων.
 1984: 4η θέση Α΄ Εθνικής. Προημιτελικά Κυπέλλου. Πρωταθλητής Ελλάδος Εφήβων (τελικός με Άρη 57-56).
 1985: 4η θέση Α΄ Εθνικής. Προημιτελικά Κυπέλλου.
 1986: 3η θέση Α΄ Εθνικής. Ημιτελικός Κυπέλλου.
 1987: 2η θέση στην Α1. Πρωταθλητής Ελλάδος Εφήβων 
 1988: 3η θέση στην Α1. Ημιτελικός Κυπέλλου.
 1989: 4η θέση στην Α1. Προημιτελικός Κυπέλλου Ελλάδος.
 1990: 3η θέση στην Α1. Προημιτελικός Κυπ. Κόρατς. Πρωταθλητής Ελλάδος Παίδων.
 1991: 3η θέση στην Α1. Κυπελλούχος Ελλάδας.
 1992: 5η θέση Α1. Προημιτελικός Κυπέλλου. Πρωταθλητής Ελλάδος Παίδων.
 1993: 3η θέση Α1. Προημιτελικός Κυπ. Κόρατς. Πρωταθλητής Ελλάδος Εφήβων και Παίδων.
 1994: 4η θέση Α1. Ημιτελικά Κυπ. Κόρατς. Ημιτελικά Κυπέλλου Ελλάδος.
 1995: Φιναλίστ Κυπέλλου Ελλάδος.
 1996: 3η θέση Α1, πρόκριση για Σουπρολίγκα.
 1999: Ημιτελικά Κυπ. Κόρατς.
 1999: Προημιτελικός Κυπέλλου Ελλάδος.
 2000: Προημιτελικός Κυπέλλου Ελλάδος.
 2001: Προημιτελικός Κυπέλλου Ελλάδος.
 2002: Προημιτελικός Κυπέλλου Ελλάδος. Πρωταθλητής Ελλάδος Παίδων.
 2004: Πρωταθλητής Ελλάδος Εφήβων
 2005: 3η θέση Α1. Προημιτελικός Κυπέλλου Ελλάδος.
 2007: 4η θέση Α1.
 2008: 3η θέση Α1, πρόκριση για Ευρωλίγκα. Προημιτελικός Κυπέλλου Ελλάδος.
 2009: Ημιτελικός Κυπέλλου Ελλάδος.
 2010: Προημιτελικός Κυπέλλου Ελλάδος.
 2012: 3η θέση Α1, πρόκριση για EuroCup. Πρωταθλητής Ελλάδος Παίδων.
 2013: 3η θέση Α1, πρόκριση για EuroCup.
 2014: 3η θέση Α1, πρόκριση για EuroCup. Ημιτελικός Κυπέλλου. Πρωταθλητής Ελλάδος Εφήβων (τελικός με Άρη 70-64).
2015: 14η θέση Α1 , υποβιβασμός στην Β' Εθνική   Πρωταθλητής Ελλάδας παίδων
2016: 1η θέση Β 'Εθνική ,άνοδος στην Α2
2017: 1η θέση Α2 , άνοδος στην Α1
2018: 12η θέση Α1
2019:11η θέση Α1
2020: 12η θέση Α1, υποβιβασμός Β ' Εθνική λόγω μη δήλωση συμμετοχής στην Α1
2023: Κατάκτηση Κυπέλλου Εθνικών Κατηγοριών, Unicef Trophy.
2023: Άνοδος στην Elite League
2024: Κατάκτηση Κυπέλλου Εθνικών Κατηγοριών, Unicef Trophy.
2024: Άνοδος στην GBL
2025: 7η θέση GBL, συμμετοχή στην Ευρώπη.

 Τίτλοι και διακρίσεις

 Πανελλήνιοι 
 Κύπελλο Ελλάδας (1): 1991
 Φιναλίστ (2): 1977, 1995
Ημιτελικά (5): 1978, 1980, 1988, 1994, 2009
Προημιτελικά (15): 1984, 1985, 1989, 1992, 1999, 2000, 2001, 2002, 2005, 2008, 2010, 2013, 2015, 2023, 2024
 Πρωτάθλημα Ελλάδας: 3η θέση 1996
  UNICEF Trophy (Κύπελλο Ελλάδας - 1η φάση) (2): 2023, 2024

 Άλλοι τίτλοι 
 Πρωταθλητής Α2΄ Εθνικής (1): 2017
 Πρωταθλητής Β΄ Εθνικής (4): 1974, 1981, 2016, 2023
Πρωτάθλημα Σμύρνης (1): 1920

 Ευρωπαϊκές διακρίσεις 
 Ημιτελικά Κυπέλλου Κόρατς (2): 1994, 1999

 Μικρές ηλικίες 
 Πρωταθλητής Ελλάδος Εφήβων (5): 1984, 1987, 1993, 2004, 2014. 
 Φιναλίστ: 1981.
 Πρωταθλητής Ελλάδος Παίδων (6): 1990, 1992, 1993, 2002, 2012, 2015. 
 Φιναλίστ: 1981.

 Κύπελλο Ελλάδος 
Ο Πανιώνιος έχει τρεις παρουσίες στον τελικό του Κυπέλλου Ελλάδος με μία κατάκτηση.

 Έτος Γήπεδο  Τελικός Αποτέλεσμα1977Παναθηναϊκό ΣτάδιοΟλυμπιακός Σ.Φ.Π. - Πανιώνιος103 - 881991Στάδιο Ειρήνης και ΦιλίαςΠανιώνιος - ΠΑΟΚ73 - 701995ΛαμίαΠΑΟΚ - Πανιώνιος 72 - 53

 Ευρωπαϊκές Διοργανώσεις 
Ο Πανιώνιος συμμετέχει σχεδόν κάθε χρόνο στις ευρωπαϊκές διοργανώσεις από τη σεζόν 1975-76 .

 1975-1991 
 Σεζόν Διοργάνωση Γύρος Σύλλογος Χώρα Αποτέλεσμα1975-76Κύπ. ΚόρατςΑ΄ΜονσόΒέλγιο88-85, 75-871976-77Κύπ. ΚόρατςΑ΄Φορτιτούντο ΜπολόνιαΙταλία72-96, 58-891977-78Κύπ. ΚόρατςΑ΄Ρεσόβια ΖέσουφΠολωνία102-84, 63-931978-79Κύπ. ΚόρατςΑ΄ΠιγίΕλβετία93-75, 93-1161984-85Κύπ. ΚόρατςΑ΄Κεραυνός ΣτροβόλουΚύπρος115-55, 84-58Β΄ΒαρέζεΙταλία67-91, 75-841985-86Κύπ. ΚόρατςΑ΄ΓάνδηΒέλγιο72-64, 76-74Β΄ΖαντάρΓιουγκοσλαβία78-97, 73-921986-87Κύπ. ΚόρατςΑ΄ΑΕ ΛεμεσούΚύπρος122-74, 116-84Β΄Μπερλόνι ΤορίνοΙταλία66-70, 71-991987-88Κύπ. ΚόρατςΑ΄Μάντσεστερ ΓιουνάιτεντΑγγλία66-77, 76-681988-89Κύπ. ΚόρατςΑ΄Ολύμπια ΛιουμπλιάναΓιουγκοσλαβία88-73, 78-971989-90Κύπ. ΚόρατςΠροκριμ.Πεζοπορικός ΛάρνακαςΚύπρος99-88, 119-77Α΄ΜπάμπεργκΓερμανία86-66, 96-89Όμιλος (16)Χάποελ ΧολόνΙσραήλ91-88, 86-85Άλμα ΆταΕΣΣΔ107-98, 96-99Εφές ΠίλσενΤουρκία93-95, 84-94Προημιτ.ΤΣΣΚΑ ΜόσχαςΕΣΣΔ107-85, 53-1061990-91Κύπ. ΚόρατςΑ΄Ουνιβερσιτάτεα ΚλουζΡουμανία103-86, 89-98Β΄Ρέτζιο ΚαλάμπριαΙταλία90-77, 73-77Όμιλος (16)ΖαντάρΓιουγκοσλαβία91-81, 99-127ΟστάνδηΒέλγιο97-91, 103-101ΕστουντιάντεςΙσπανία87-71, 81-85

 1991-1999 
 Σεζόν Διοργάνωση Γύρος Σύλλογος Χώρα Αποτέλεσμα1991-92Κύπ. ΚυπελλούχωνΑ΄Σλάβια Σόφ.Βουλγαρία83-77, 98-70Β΄Σπάρτα Πρ.Τσεχοσλοβακία103-84, 81-87Γ΄Πεζοπορικός ΛάρνακαςΚύπρος118-95, 104-85Όμιλος (12)Ρεάλ ΜαδρίτηςΙσπανία74-88, 71-87ΟρτέζΓαλλία101-76, 82-87ΜπενφίκαΠορτογαλία89-77, 76-88Ολύμπια Λ.Σλοβενία80-85, 83-95Χάποελ Γκαλίλ ΕλιόνΙσραήλ91-71, 85-931992-93Κύπ. ΚόρατςΑ΄Λέφσκι Σόφ.Βουλγαρία92-72, 70-67Β΄Άνες ΟστράβαΤσεχοσλοβακία81-75, 82-62Όμιλος (16)Βίρτους ΡόμαΙταλία65-67, 97-85Τάου ΘεράμικαΙσπανία79-56, 74-76Ολυμπίκ ΑντίμπΓαλλία101-87, 68-71ΠροημιτελικόςΟλύμπια ΜιλάνοΙταλία78-79, 75-811993-94Κύπ. ΚόρατςΑ΄Σλοβένικα ΚόπερΣλοβενία91-73, 104-92Β΄Πεζοπορικός ΛάρνακαςΚύπρος86-69, 99-79Όμιλος (16)ΤριέστεΙταλία74-58, 79-94ΣαραγόσαΙσπανία78-74, 95-81ΦενέρμπαχτσεΤουρκία86-71, 87-102ΠροημιτελικόςΜακάμπι Τελ ΑβίβΙσραήλ92-72, 77-74ΗμιτελικόςΠΑΟΚΕλλάς83-85, 64-821994-95Κύπ. ΚόρατςΑ΄Σακαλάι ΒίλνιουςΛιθουανία72-69, 101-59Β΄Μακάμπι ΡιζόνΙσραήλ84-72, 104-65Όμιλος (16)ΤριέστεΙταλία71-72, 90-73Δυναμό ΜόσχαςΡωσία94-81, 96-87Σεβίλλη Ισπανία76-73, 85-59ΠροημιτελικόςΟλύμπια ΜιλάνοΙταλία59-73, 73-821995-96Κύπ. ΚόρατςΑ΄ΜπαϊρόιτΓερμανία85-64, 78-67Β΄Μπορόβιτσα ΡούμαΣερβία77-75, 85-65Όμιλος (16)ΑνδόραΙσπανία72-63, 80-68Βαρέζε Ιταλία68-61, 91-96Εφές ΠίλσενΤουρκία66-68, 68-751996-97ΕυρωλίγκαΌμιλος Α΄ γύρου (24)ΛιμόζΓαλλία92-77, 75-78Ολύμπια ΜιλάνοΙταλία66-90, 79-86ΟύλκερΤουρκία69-87, 84-71ΤΣΣΚΑ ΜόσχαςΡωσία72-67, 66-96Μακάμπι Τελ ΑβίβΙσραήλ69-74, 57-69Όμιλος Β΄ γύρου (24)ΜπολόνιαΙταλία72-88, 58-94Τσιμπόνα ΖάγκρεμπΚροατία58-85, 84-76ΕστουντιάντεςΙσπανία91-95, 70-921998-99Κύπ. ΚόρατςΑ΄ (όμιλος)ΦρίμπουργκΕλβετία69-68, 76-75Κεραυνός ΣτροβόλουΚύπρος65-76, 81-74Ζελέζνικ Βελιγρ.Σερβία88-69, 79-68Β΄Ρετζιάνα Ρ. ΕμίλιαΙταλία69-79, 81-58Γ΄Ραντνίσκι Βελιγρ.Σερβία88-74, 81-71ΠροημιτελικόςΝτιζόνΓαλλία87-66, 74-84ΗμιτελικόςΜπαρτσελόναΙσπανία71-80, 61-91

 2001-2009 
 Σεζόν Διοργάνωση Γύρος Σύλλογος Χώρα Αποτέλεσμα2001-02Κύπελλο ΣαπόρταΌμιλος Α΄ γύρουΧάποελ Ιερουσαλήμ.Ισραήλ80-85, 97-86ΝταρουσάφακαΤουρκία83-79, 87-88ΕστουντιάντεςΙσπανία100-96, 84-82ΣιέναΙταλία71-74, 91-86Λε ΜανΓαλλία108-83, 75-88Β΄Τ.Τ. ΆγκυραςΤουρκία74-80, 71-63ΠροημιτελικόςΒλόσλαβεκΠολωνία83-74, 59-752002-03FIBA Champions Cup Όμιλος προκριμ.Σλόμποντα ΤούζλαΒοσνία74-73, 93-72Χάποελ Τελ ΑβίβΙσραήλ89-80, 72-86ΚΚ ΒίρσακΣερβία61-82, 82-72Λέφσκι ΣόφιαςΒουλγαρία102-82, 99-88Τ.Τ. ΆγκυραςΤουρκία73-82, 75-822005-06Κύπελλο ΟυλέμπΌμιλος (24)Ρετζιάνα Ρ. ΕμίλιαΙταλία61-67, 79-75Αστροναύτες ΆμστερνταμΟλλανδία79-74, 90-80ΚΚ ΒιρσάκΣερβία65-82, 71-79Βιλερμπάν-ΛιόνΓαλλία61-83, 76-79ΒΤΚ ΒλόσλαβεκΠολωνία70-62, 58-65Β΄ (16)Άρης ΘεσσαλονίκηςΕλλάς70-72, 105-1122006-07FIBA EuroCupΌμιλος Α΄ γύρουΤΤ ΆγκυραςΤουρκία84-76, 75-82Ουράλ ΓκρέιτΡωσία77-70, 80-62ΤΣΣΚΑ ΣόφιαςΒουλγαρία83-86, 88-70Όμιλος Β΄ γύρουΛοκομοτίβ ΡοστόφΡωσία62-60, 75-57ΤΤ ΆγκυραςΤουρκία68-71, 77-78ΣαρλερουάΒέλγιο64-71, 80-68ΠροημιτελικόςΧιρόναΙσπανία68-76, 82-69, 49-832007-08Κύπελλο ΟυλέμπΌμιλος (54)Κάλεβ/Κράμο Τάλιν Εσθονία68-81, 90-66Σλασκ Βρότσλαβ Πολωνία72-61, 94-92Γκραν Κανάριας Ισπανία73-82, 74-79Λούντβιγκσμπουργκ Γερμανία85-77, 85-96Βιλερμπάν-ΛιόνΓαλλία91-98, 89-87Β΄ (32)ΒαλένθιαΙσπανία70-59, 61-822008-09ΕυρωλίγκαΌμιλος (24)ΤΣΣΚΑ ΜόσχαςΡωσία52-86, 61-93Παρτιζάν ΒελιγραδίουΣερβία72-67, 57–80Ρεάλ ΜαδρίτηςΙσπανία66-87, 68-66Εφές ΠίλσενΤουρκία78-69, 64-78Ολύμπια ΜιλάνοΙταλία73-77, 77-87

 2012-2014 
 Σεζόν Διοργάνωση Γύρος Σύλλογος Χώρα Αποτελέσματα2012-13EuroCupΌμιλος (32 ομ.)ΟστάνδηΒέλγιο65-84, 101-100Ζιέλονα ΓκόραΠολωνία70-76, 85-84Ούνιξ ΚαζάνΡωσία72-92, 73-82 2013-14EuroCupΌμιλος Α΄ φάσης (48 ομ.)Ραντνίτσκι Κραγκούγιεβατς Σερβία77-72, 77-84Σπαρτάκ Αγ. ΠετρούποληςΡωσία69-68, 76-69ΝεπτούναςΛιθουανία86-91, 86-78ΜπεσίκταςΤουρκία57-71, 77-67Μπίσονς Λόιμαα Φινλανδία74-62, 89-93Όμιλος Β΄ φάσης (32 ομ.)Νίζνι ΝόβγκοροντΡωσία75-89, 67-80Μπιλμπάο ΜπάσκετΙσπανία62-93, 84-88Ερυθρός Αστέρας Βελιγρ.Σερβία64-84, 66-782025-26EuroCupΌμιλος Α' Φάσης (20 ομ.)ΚέμνιτζΓερμανία89-86Ράτιοφαρμ ΟυλμΓερμανία96-103ΜπουρΓαλλία56-66Μπούντουτσνοστ ΠοντγκόριτσαΜαυροβούνιοΤρέντοΙταλίαΤουρκ ΤέλεκομΤουρκίαΛόντον ΛάιονςΗνωμένο ΒασίλειοΠανεβεζίςΛιθουανίαΜπεσίκταςΤουρκία

 2025-2026 
ΣεζόνΔιοργάνωσηΓύροςΣύλλογοςΧώραΑποτελέσματα2025-26EuroCupΌμιλος Α' Φάσης (20 ομ.)ΚέμνιτζΓερμανία89-86Ράτιοφαρμ ΟυλμΓερμανία96-103ΜπουρΓαλλία56-66Μπούντουτσνοστ ΠοντγκόριτσαΜαυροβούνιοΤρέντοΙταλίαΤουρκ ΤέλεκομΤουρκίαΛόντον ΛάιονςΗνωμένο ΒασίλειοΠανεβεζίςΛιθουανίαΜπεσίκταςΤουρκία

 Μεγάλοι αθλητές 
Έλληνες διεθνείς
 Φάνης Χριστοδούλου: 221 φορές διεθνής.
 Παναγιώτης Γιαννάκης: 351 φορές διεθνής.
 Τάκης Κορωναίος: 149 φορές διεθνής.
 Θανάσης Πέππας: 50 φορές διεθνής.
 Κώστας Μίσσας: 48 φορές διεθνής.
 Νίκος Λινάρδος: 26 φορές διεθνής.
 Γιώργος Γάσπαρης: 21 φορές διεθνής.
 Χρήστος Χριστοδούλου: 12 φορές διεθνής.
 Μάκης Δενδρινός: 6 φορές διεθνής.
 Μίλτος Λαζαρίδης: 4 φορές διεθνής.
 Γιώργος Μποσγανάς: 7 φορές διεθνής.
 Γιώργος Καράγκουτης: 25 φορές διεθνής.
 Γιώργος Καλαϊτζής: 56 φορές διεθνής.
 Γιώργος Διαμαντόπουλος: 16 φορές διεθνής.
 Γιάννης Γιαννούλης: 62 φορές διεθνής.Έλληνες διεθνείς
 Γιάννης Καλαμπόκης: 16 φορές διεθνής.
 Βλαδίμηρος Γιάνκοβιτς: 1 φορά διεθνής και 26 (Κ20).
 Βασίλης Καββαδάς: 4 φορές διεθνής
 Βασίλης Βάσσης: 1 φορά διεθνής.
 Δημήτρης Δημητριάδης: 1 φορά διεθνής.
 Μάριος Δημάδης: 1 φορά διεθνής.
 Λευτέρης Χατζηδάκης: 1 φορά διεθνής.
 Ανανίας Λούλας: 1 φορά διεθνής.
 Γιώργος Φιλιππάκης: 1 φορά διεθνής.
 Γιάννης Σιούτης: 11 φορές διεθνής.
 Μάκης Δρελιώζης: 4 (Β΄ Εθνική ομάδα).
 Δημήτρης Αγραβάνης: 10 (Νέων-Κ20).
 Νίκος Μίχαλος (πρωτος σκορερ Α2 2017) Ευρωπαίοι
 20px Μπόμπαν Γιάνκοβιτς
 20px Ζάρκο Πάσπαλι
 20px Ιβάν Ζορόσκι
 20px Γιούρι Ζντοβτς
 20px Εντέρ Αρσλάν
 20px Αντάνας Καβαλιάουσκας
 20x20εσ Φαχρο ΑλιχοτζιτςΑμερικανοί
 20px Π.Τζ.Μπράουν
 20px Τζον Χάτσον
 20px Εντ Στόουκς
 20px Ρούμπεν Ντάγκλας
 20px Μαρκ Λάντσμπεργκερ
 20px Τζεφ Μακ Ίνις
 20px Χένρι Τέρνερ
 20px Θερλ Μπέιλι
 20px Αντόνιο Χάρβει
 20px Ροντ Σέλερς
 20px Τζον Ουάλας
 20px Γουίλιαμ Έιβερι
 20px Μπάιρον Ντίνκινς

 Σημαντικότεροι Προπονητές 
 20px Μάκης Δενδρινός 
 20px Κώστας Μίσσας 
 20px Βλάντο Τζούροβιτς
 20px Ντούσαν Ίβκοβιτς
 20px Παναγιώτης Γιαννάκης
 20px Νέναντ Μάρκοβιτς 
 20px Γιώργος Μπαρτζώκας
 20x20εσ Γιάννης Σφαιρόπουλος
 20x20εσ Βαγγέλης Ζιάγκος

 Παραπομπές 

 Εξωτερικοί σύνδεσμοι 




Ανδρων
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.Σ.ΚΑ.Ν.Α.
Κατηγορία:Ιδρύσεις ομάδων καλαθοσφαίρισης το 1919
Κατηγορία:Σύλλογοι της Ευρωλίγκα ανδρών